**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 229**

(protokols Nr. 7, 55. p.)

**Par 2025. gada prioritārā investīciju projekta “Ambulances telpu vienkāršota atjaunošana Vidzemes ielā 1, Liezērē, Liezēres pagastā, Madonas novadā” īstenošanu**

Madonas novada pašvaldības Investīciju projekts “Ambulances telpu vienkāršota atjaunošana Vidzemes ielā 1, Liezērē, Liezēres pagastā, Madonas novadā” iekļauts Madonas novada ilgtspējīgas attīstības stratēģijā 2022.-2047. gadam un Madonas novada attīstības programmas 2022.-2028. gadam investīciju plānā 2023.-2027. gadam.

Projekta ietvaros ir veikta iepirkuma procedūra būvdarbiem, kuras rezultātā pieņemts lēmums par būvdarbu veicēju un kopējām būvdarbu izmaksām, kas sastāda EUR 204 516,04 (divi simti četri tūkstoši pieci simti sešpadsmit euro, 04 centi) kopā ar pievienotās vērtības nodokli. Plānotās būvuzraudzības izmaksas līdz EUR 5 000,00 (pieci tūkstoši euro 0 centi). Kopējās projekta izmaksas sastāda EUR 209 516,04 (divi simti deviņi tūkstoši pieci simti sešpadsmit euro, 04 centi).

Būvdarbu līguma ietvaros paredzēts veikt telpu pārplānošanu un kosmētisko remontu abos ēkas stāvos. Paredzēts sakārtot iekšējos inženiertīklus – ūdensvadu un kanalizācijas tīklus, ventilācijas, apkures, elektroapgādes un UATS tīklus. Paredzēta siltumtrases izbūve, nodrošinot īpašumam centralizēto siltumapgādi. Pēc būvdarbiem ēkā paredzēts izveidot kopienas centru, apvienojot tajā gan pašvaldības iestādes, gan biedrības, gan aktīvo iedzīvotāju iniciatīvas.

Lai īstenotu prioritāro investīciju projektu “Ambulances telpu vienkāršota atjaunošana Vidzemes ielā 1, Liezērē, Liezēres pagastā, Madonas novadā" būvdarbu un būvuzraudzības darbu veikšanai nepieciešams finansējums EUR 209 516,04 (divi simti deviņi tūkstoši pieci simti sešpadsmit euro, 04 centi), t.sk. aizņēmums Valsts kasē EUR 184 064,44 (viens simts astoņdesmit četri tūkstoši sešdesmit četri euro, 44 centi), un pašvaldības līdzfinansējums EUR 25 451,60 (divdesmit pieci tūkstoši četri simti piecdesmit viens euro, 60 centi).

Noklausījusies sniegto informāciju, ņemot vērā 16.04.2025. Uzņēmējdarbības, teritoriālo un vides jautājumu komitejas un 23.04.2025. Finanšu un attīstības komitejas atzinumus, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt būvdarbu līguma “Ambulances telpu vienkāršota atjaunošana Vidzemes ielā 1, Liezērē, Liezēres pagastā, Madonas novadā” slēgšanu par kopējo summu EUR 204 516,04 (divi simti četri tūkstoši pieci simti sešpadsmit euro, 04 centi).
2. 2025. gada prioritārā investīciju projekta “Ambulances telpu vienkāršota atjaunošana Vidzemes ielā 1, Liezērē, Liezēres pagastā, Madonas novadā” īstenošanai, kas atbilst Madonas novada ilgtspējīgas attīstības stratēģijai 2022.-2047. gadam un Madonas novada attīstības programmai 2022.-2028. gadam un nodrošina lietderīgu investīciju īstenošanu pašvaldības autonomās funkcijas *“sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm”* un *“veikt darbu ar jaunatni”* izpildei:
	1. Ņemt ilgtermiņa aizņēmumu EUR 184 064,44 (viens simts astoņdesmit četri tūkstoši sešdesmit četri euro, 44 centi) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu 3 gadi. Aizņēmuma atmaksu garantēt ar pašvaldības budžetu. Aizņēmumu izņemt 2025. un 2026. gadā.
	2. Paredzēt pašvaldības 2025. gada budžetā nepieciešamo līdzfinansējumu līdz EUR 25 451,60 (divdesmit pieci tūkstoši četri simti piecdesmit viens euro, 60 centi) apmēram, veicot attiecīgus grozījumus 2025. gada pašvaldības budžetā, un 2026. gada budžetā nepieciešamo līdzfinansējumu līdz EUR 25 451,60 (divdesmit pieci tūkstoši četri simti piecdesmit viens euro, 60 centi).

Domes priekšsēdētājs A. Lungevičs

*K. Galeja 29360277*